Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 295/08)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Wagram«

Referencenummer: PDO-AT-A0233-AM01

Meddelelsesdato: 21.2.2020

BESKRIVELSE AF OG BEGRUNDELSE FOR DEN GODKENDTE ÆNDRING

Beskrivelse og begrundelse

Da fortegnelsen over vindyrkningsarealer nu forvaltes under det integrerede forvaltnings- og kontrolsystem, skal det maksimale udbytte pr. hektar tilpasses.

ENHEDSDOKUMENT

1. Produktets betegnelse

Wagram

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

Betegnelsen »Wagram« må anvendes om vin og mousserende kvalitetsvin. Brugen af denne betegnelse til mousserende kvalitetsvin er imidlertid kun af meget begrænset betydning. »Wagram« produceres primært som »Qualitätswein«, hvis analytiske egenskaber er anført i produktspecifikationen. »Wagram« produceres også med andre sondringer (f.eks. »Kabinett«, »Spätlese«, »Eiswein«). Cirka 75 % af den vin, der produceres i Wagram-vinregionen, er hvidvin. De vigtigste sorter, der anvendes, er Grüner Veltliner til hvidvin og Zweigelt til rødvin. Frühroter Veltliner er også værd at nævne. Det er en sort, der er typisk for området. Med hensyn til deres organoleptiske egenskaber kan vinene betegnes som fyldige og krydrede.

Generelle analytiske egenskaber Maksimalt totalt alkoholindhold (% vol.) Virkeligt minimumsalkoholindhold (% vol.) Totalt minimumssyreindhold Maksimalt indhold af flygtig syre (milliækvivalenter pr. liter) Maksimalt totalt svovldioxidindhold (milligram pr. liter)

5. Vinfremstillingsmetoder

a) Væsentlige ønologiske fremgangsmåder

Relevante restriktioner for fremstilling af vinene

Alle ønologiske fremgangsmåder, der er tilladt for vin med en beskyttet oprindelsesbetegnelse i henhold til forordning (EU) 2019/934 og 2019/935, er tilladte for oprindelsesbetegnelsen »Wagram«, bortset fra behandling med kaliumsorbat og dimethyldicarbonat. I overensstemmelse med forordning (EU) 2019/934 og (EU) 2019/935 er det muligt at afsyre vinene. Forbundsministeren for landbrug, regioner og turisme træffer beslutning om eventuel syring afhængigt af klimaforholdene i vækstsæsonen. Betingelserne for eventuel syring er i så fald reguleret af forordning (EU) 2019/934 og (EU) 2019/935.

De specifikke ønologiske fremgangsmåder (herunder tilsætning) udledes af den valgte traditionelle produktionsmetode og beskrives i produktspecifikationen.

b) Maksimale udbytter

10 000 kilogram druer pr. hektar

6. Afgrænset geografisk område

Det geografiske område med betegnelsen »Wagram« omfatter det politiske distrikt Tulln (undtagen kommunen Sitzenberg-Reidling), kommunen Stetteldorf am Wagram og det juridiske distrikt Klosterneuburg i Niederösterreich.

7. Primære druesorter

Zweigelt — Rotburger

Grüner Veltliner — Weißgipfler

Zweigelt — Blauer Zweigelt

8. Tilknytning til det geografiske område

Wagram-vinregionen er opdelt i to forskellige områder. Det første er selve Wagram: et stort plateau nord for Donau og øst for Kamp-dalen, der strækker sig cirka 30 km mod øst. I dette område vokser vinstokkene i tyk løssjord, hvilket frembringer fyldige, krydrede vine. Det andet område, som ligger på Klosterneuburg-egnen nordvest for Wien, har mere kalkholdige jordbunde, der giver frugtagtige, aromatiske vine.

Klimaet påvirkes af Donau-floden og den nærtliggende pannoniske region. Nætterne er temmelig kolde, hvilket bidrager til at udvikle smagsstofferne. Cirka 75 % af den vin, der produceres i Wagram-vinregionen, er hvidvin. De vigtigste sorter, der anvendes, er Grüner Veltliner til hvidvin og Zweigelt til rødvin. Frühroter Veltliner, som er en sort, der er typisk for området, er også værd at nævne. Med hensyn til deres organoleptiske egenskaber kan vinene betegnes som fyldige og krydrede. Det tykke lag af løss i Wagram er perfekt til at frembringe kraftige, krydrede Grüner Veltliner-vine. Den kalkholdige jord i området omkring Klosterneuburg giver frugtagtige, aromatiske vine.

Desuden betyder det, at de fleste vinproducerende virksomheder er familieejede, at den traditionelle vinfremstillingsmetode overleveres fra generation til generation, hvilket bidrager til Wagram-vinenes særlige karakter.

9. Andre vigtige betingelser (aftapning, mærkning og andre krav)

Retlig ramme:

National lovgivning

Type af yderligere betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

I henhold til den østrigske vinlov må en vin med oprindelsesbetegnelsen »Wagram« kun markedsføres, hvis den har et officielt kvalitetskontrolnummer [Staatliche Prüfnummer]. Denne regel gælder ikke for »Sekt«, »Qualitätsschaumwein« eller »Hauersekt«. For at få et kvalitetskontrolnummer skal en prøve af hver enkelt vin, der ønskes markedsført med oprindelsesbetegnelsen »Wagram« (systematisk kontrol), underkastes analyse (jf. produktspecifikationen). Under smagstesten testes vinen af et officielt smagspanel. Et officielt smagspanel består af seks smagere og en formand for smagspanelet. Prøverne anbringes foran smagerne i anonym form. Testformularen indeholder kun de oplysninger, der kræves til evalueringen, f.eks. den traditionelle betegnelse (»Qualitätswein«, »Kabinett«, »Spätlese«, »Auslese« osv.), sorten og året. Smagerne anvender deres erfaring og fastlagte referencevine til at vurdere, om de vine, der præsenteres for dem, er typiske med hensyn til sort, årstal og traditionel betegnelse, og om de kan markedsføres (fri for uregelmæssigheder). Prøvesmagningsspørgsmålet besvares med ja eller nej. Hvis bedømmelsen er negativ, skal der skriftligt angives en begrundelse for afvisningen. Prøven opfylder de sensoriske krav, hvis størstedelen af smagerne bedømmer den positivt. I tilfælde af stemmelighed i det første smagspanel ved en bestemt prøve, indsendes prøven til et nyt panel. Hvis bedømmelsen to gange har stemmelighed, er det samlede testresultat negativt.

Link til produktspecifikationen

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUT L 9 af 11.1.2019, s. 2.